Nr. C 198/4 De Europæiske Fællesskabers Tidende 6.8.81 
II 
(Forberedende retsakter) 
KOMMISSION 
Forslag til Rådets direktiv om indbyrdes tilnærmelse af medlemsstaternes lovgivning om 
angivelser i forbindelse med mærkning af og præsentationsmåder for levnedsmidler i 
detailsalg samt reklame for sådanne levnedsmidler 
(Forelagt Rådet af Kommissionen den 13. april 1981) 
RÅDET FOR DE EUROPÆISKE 
FÆLLESSKABER HAR— 
under henvisning til traktaten om oprettelse af Det 
europæiske økonomiske Fællesskab, særlig artikel 
100, 
under henvisning til Rådets direktiv 79/112/EØF af 
18. december 1978 om tilnærmelse af medlemssta­
ternes lovgivninger om mærkning af og præstations-
måder for levnedsmidler bestemt til den endelige 
forbruger samt om reklame for sådanne levnedsmidler 
(1), særlig artikel 2, stk. 2, 
under henvisning til forslag fra Kommissionen, 
under henvisning til udtalelse fra Det økonomiske og 
sociale Udvalg, og 
ud fra følgende betragtninger: 
I henhold til artikel 2, stk. 2, i direktiv 79/112/EØF 
skal Rådet fastlægge en ikke-udtømmende liste over 
de angivelser, hvis anvendelse under alle forhold bør 
forbydes eller begrænses; 
det bør præciseres, hvad der i nævnte direktiv forstås 
ved angivelser; 
visse former for angivelser bør forbydes for ikke at 
vildlede forbrugeren; af samme årsag kan visse former for angivelser kun 
tillades på visse betingelser; 
de angivelser, hvis anvendelse under alle forhold skal 
forbydes eller begrænses, kan i henhold til artikel 2, 
stk. 2, i direktiv 79/112/EØF kun fastlægges i rets­
forskrifter udstedt af fællesskaberne, da listen ifølge 
nævnte stk. 2 ikke er udtømmende, står det domsto­
lene frit for at skønne, hvor vidt angivelser, der ikke 
er nævnt i dette direktiv, er i overensstemmelse med 
artikel 2, stk. 1, i samme direktiv; 
så længe Fællesskabets institutioner ikke har udstedt 
regler om angivelser, der kun vedrører bestemte 
levnedsmidler og ikke levnedsmidler generelt, skal der 
i denne henseende kunne fastsættes bestemmelser på 
nationalt plan; 
der bør fastlægges en fremgangsmåde for ajourføring 
af listerne i dette direktiv; 
i alle tilfælde, hvor Rådet giver Kommissionen 
myndighed til at gennemføre forskrifter, der er fastsat 
for levnedsmidler, bør der fastlægges en fremgangs­
måde til indførelse af et snævert samarbejde mellem 
medlemsstaterne og Kommissionen i den stående 
Levnedsmiddelkomité, der er oprettet ved Rådets 
afgørelse 69/414/EØF (2); 
O EFTnr. L 33 af 8. 2. 1979, s. 1. O EFTnr. L 291 af 9. 11. 1969, s. 9. 
6. 8. 81 De Europæiske Fællesskabers Tidende Nr. C 198/5 
dette direktiv berører ikke forpligtelserne i medfør af 
direktiv 79/112/EØF, særlig artikel 7 — 
UDSTEDT FØLGENDE DIREKTIV: 
Artikel 1 
1. Formålet med dette direktiv er at opstille en 
ikke-udtømmende liste over angivelser, hvis anven­
delse i overensstemmelse med direktiv 79/112/EØF, 
artikel 2, stk. 2, under alle forhold bør forbydes eller 
begrænses. 
2. Ved angivelse forstås enhver meddelelse, der 
tilsigter at fremme salget af et levnedsmiddel, og som 
formidles gennem enhver form for medium, herunder 
kollektiv reklame, og som vedrører beskaffenhed, 
virkninger eller egenskaber, som omhandlet i artikel 
2, stk. 1, litra a), i direktiv 79/112/EØF. 
Artikel 2 
Det er forbudt at anvende: 
1. angivelser om objektive og målelige forhold, som 
ikke kan bevises; 
2. angivelser, der antyder, at en velafbalanceret kost 
på grundlag af almindelige levnedsmidler ikke kan 
give alle næringsstoffer i tilstrækkelig mængde; 
3. angivelser, ifølge hvilke et almindeligt levneds­
middel giver alle væsentlige næringsstoffer i 
tilstrækkelig mængde, medmindre de er i overens­
stemmelse med gældende lovgivning; 
4. angivelser vedrørende: 
— anbefalinger fra læger og andre medicinalper­
soner eller farmaceutisk personale eller 
myndigheder eller organer med særlig 
kendskab på ernæringsområdet eller inden for 
sundhedsvæsenet, 
— udsagn eller erklæringer om sammenhæng 
mellem kost og helbred, 
medmindre de er i overensstemmelse med 
gældende lovgivning; 
5. angivelser, hvori der henvises til 
— en repræsentant for lægestanden, andre medici­
nalpersoner eller farmaceutisk personale, 
— et lægeinstrument, — en krop eller et menneske-organ, selv når der er 
tale om en stiliseret gengivelse til illustration af 
en fysiologisk funktion, 
— medmindre disse har til formål at underbygge 
de under punkt 4 omhandlede angivelser og er 
i overensstemmelse med gældende lovgivning; 
6. angivelser 
— der kan vække eller udnytte forbrugerens angst­
følelse, 
— der kan bringe levnedsmidler i miskredit, uanset 
om de er af tilsvarende art eller ej; 
7. angivelser, der kan antyde, at et levnedsmiddel har 
opnået en næringsværdi ved, at der alene af 
tekniske eller smagsmæssige hensyn er tilsat nogle 
stoffer. 
Artikel 3 
Følgende angivelser er udelukkende tilladt på de 
nævnte betingelser: 
1. angivelser, der kan antyde, at et produkt er andre 
overlegent eller enestående, baseret på objektive 
og målelige forhold: 
når de nøje indeholder oplysning om, hvori det 
overlegne eller enestående består, eller i hvilket 
omfang dette gælder, eller 
når de er i overensstemmelse med gældende 
lovgivning; 
2. angivelser om, at produktet ikke indeholder et 
bestemt stof, eller at det kun har et ringe indhold 
heraf: 
når der samtidig med lige så store typer gives 
oplysning om de øvrige eventuelt anvendte stoffer 
med samme funktion; 
3. angivelser om, at produktet ikke eller kun i ringe 
mængde indeholder en restkoncentration af et 
bestemt pesticid: 
når der samtidig med lige så store typer gives 
oplysning om de øvrige eventuelt tildstedeværende 
pesticider; 
4. angivelser om, at der er tale om et naturligt 
produkt, når de anvendes for produkter, der 
a) i naturen findes i samme tilstand eller i 
nedfrossen tilstand; 
b) er fremstillet udelukkende på mekanisk vis af 
de under a) omhandlede produkter, eventuelt i 
nedfrossen tilstand, 
Nr. C 198/6 De Europæiske Fællesskabers Tidende 6.8.81 
og som ikke indeholder andre tilsætningsstoffer eller 
kemiske stoffer end dem, der stammer fra naturen, 
eller 
når de anvendes i hævdvundne kulinariske udtryk, 
eller 
når de er i overensstemmelse med gældende lovgiv­
ning; 
5. angivelser om produktets biologiske eller organiske 
karakter (»biodynamisk«): 
når de bruges om dyrkningsmetoder, hvor der ikke 
anvendes syntetiske produkter, og som tager sigte 
på at undgå virkningerne af miljøforurening, 
og 
når det samtidig garanteres, at levnedsmidlet i alt 
væsentligt er af samme beskaffenhed som 
produkter, der dyrkes eller fremstilles efter 
sådanne metoder; 
6. angivelser om, at et produkt er en nyhed: 
a) når der ikke er gået over 18 måneder, siden det 
for første gang blev udbudt i detailsalg, 
b) når det klart anføres, hvori det nye består, 
eventuelt i salgsnavnet; 
7. angivelser om næringsværdien: 
når der samtidig anvendes en næringsværdideklara­
tion, der er i overensstemmelse med gældende 
lovgivning; 
8. angivelser vedrørende udmærkelser eller beløn­
ninger: 
når det levnedsmiddel, der bringes på markedet, er 
af samme beskaffenhed som det, der har fået 
tildelt disse udmærkelser eller belønninger; 9. angivelser om, at der er tale om et produkt til reli­
giøse eller rituelle formål: 
når levnedsmidlet er i overensstemmelse med de 
pågældende myndigheders forskrifter. 
Artikel 4 
Ved fællesskabsforskrifter, der finder anvendelse på 
bestemte levnedsmidler og ikke på levnedsmidler 
generelt, kan der fastsættes andre angivelser, hvis 
brug bør forbydes eller begrænses. 
Dersom sådanne forskrifter ikke findes, kan 
medlemsstaterne fastsætte forskrifter, om sådanne 
angivelser i overensstemmelse med fremgangsmåden i 
artikel 16 i direktiv 79/112/EØF. 
Artikel 5 
Ændringer til artikel 2 og 3 fastsættes i overensstem­
melse med fremgangsmåden i artikel 17 i direktiv 
79/112/EØF. 
Artikel 6 
Medlemsstaterne sætter de nødvendige bestemmelser i 
kraft den for at efterkomme dette direktiv 
senest den 1. januar 1984; de underretter straks 
Kommissionen herom. 
Artikel 7 
Dette direktiv er rettet til medlemsstaterne.